Man vas vir verkragting van gestremde meisie  Foto: Verskaf. Die polisie in Heidelberg in Gauteng het ŉ 43-jarige man in hegtenis geneem wat na bewering ŉ verstandelik gestremde meisie verkrag het. Kapt. Thivhulawi Tshilate, woordvoerder van die polisie, het gesê die man is in verband met die verkragting van sy vriendin se jonger verstandelik gestremde suster in hegtenis geneem. “Hy het die slagoffer glo ŉ geruime tyd lank seksueel aangerand,” het Tshilate gesê. Die verdagte sal binnekort in die Heidelberg-landdroshof verskyn op aanklag van verkragting.